PRITARTA

Rokiškio rajono savivaldybės tarybos

2023 m. kovo 31 d. sprendimu Nr. TS-

**BIUDŽETINĖS ĮSTAIGOS ROKIŠKIO BASEINO 2022 metų VEIKLOS**

**ataskaita**

1. Įstaigos pristatymas:
	1. Savivaldybės biudžetinė įstaiga – Rokiškio baseinas, adresas: Taikos g. 21A, Rokiškis, tel. 8 686 08 950, el. paštas info@rokiskiobaseinas.lt, interneto svetainė [www.rokiskiobaseinas.lt](http://www.rokiskiobaseinas.lt) Rokiškio baseino veiklos pradžia – 2018-10-19. Rokiškio baseino pagrindinė veiklos sritis – sportinė veikla, kodas 93.1.
	2. Baseino direktorius – Vitalijus Jocys. Vadybinis darbo stažas – 14 metų.
	3. Įstaigos misija: šiuolaikiška, saugi, patraukli lankytis, dirbti ir kurti, atvira vietos bendruomenei įstaiga. inovatyvi, teikianti aukštos kokybės sveikatingumo ir plaukimo sporto paslaugas, plėtros, novatoriškumo srityje, sėkmingai organizuojanti plaukimo sportą Lietuvoje bei užsienyje, užtikrinanti sklandžią tarpinstitucinę partnerystę, kuri maksimaliai tenkina visų klientų sveikatinimo bei užimtumo poreikius, konkurencinga įstaiga.
	4. Įstaigos vizija: teikti Lietuvos ir užsienio piliečiams kokybiškas sporto ir rekreacijos paslaugas; skatinti žmonių užimtumą, sudaryti palankias sąlygas sportininkams (plaukikams); sukurti miesto įvaizdį, plėtoti Rokiškio krašto turizmą.
	5. Įstaigos darbuotojai:

|  |  |  |
| --- | --- | --- |
| Administracijos darbuotojai | Specialistai | Pagalbinis personalas |
| 3 | 11 | 5 |

1. Pagrindiniams ataskaitinio laikotarpio veiklos rezultatI, svarbiausi įvykiai.

2022 m. Rokiškio baseinas veikė be trikdžių, sezonas tesėsi devynis mėnesius. Vasarą veikla persikėlė į „AquaJump Rokiškis“ prie Rokiškio ežero.

 Baseino veikla – sezoniška. Vasarą lankytojų srautai krenta iki 80 procentu, tad šiuos klientų praradimus kompensuoja vandens batutų parkas prie Rokiškio ežero. „AquaJump Rokiškis“ parke teikiamos šios mokamos paslaugos: vandenslidžių čiuožimas, vandenslidžių nuoma, hidrokostiumų nuoma, vandenlenčių nuoma, gultų nuoma, vandens dviračių nuoma. 2022 m. buvo įrengta antra vandenlenčių trąsa. Vandenlentės trąsa buvo papildyta viena figūra. Pirmoji trąsa suprojektuota taip, kad joje galėtų mokytis pradedantieji sportininkai. Klientus moko pradmenų gelbėtojai – instruktoriai, kurie šiais metais pabaigė specialius praktinius užsiėmimus ir gavo pažymėjimus. Antra trąsa skirta profesionalams, kurioje yra keturios figūros.

 Nuo rudens teikiamos individualių treniruočių paslaugos vaikams ir suaugusiems. Sukomplektuota dar viena plaukimo pamokėlių vaikų grupė (15 vaikų). Iš viso 75 moksleiviai lanko plaukimo pamokėles.

 Rokiškio baseinui yra svarbu formuoti patikimos įstaigos įvaizdį organizuojant įsimintinus renginius ir teikiant aukštos kokybės paslaugas administruojamuose objektuose. Įgyvendindami šią misiją įstaiga veikia inovatyviai, skatin rinkoje teikiamų paslaugų kokybės pokyčius, yra atvira naujovėms ir priima efektyviausius sprendimus.

 Po pandemijos buvę baseino lankytojai grįžo. Per 2022 m. baseiną aplankė 46876 lankytojai. Daug lankytojų pritraukėme iš kitų miestų: Utenos, Panevėžio, Kupiškio, Zarasų bei Latvijos miestų.

Baseino veikla išsiskiria tuo, kad patiriami veiklos kaštai yra dideli ir beveik nepriklauso nuo lankytojų skaičiaus. Elektros ir šildymo išlaidos yra pastovios visus metus, tad ir nevykdant veikos sutaupyti beveik neįmanoma. Elektros kaštų sumažinimui baseinas pateikė paraišką pagal priemonę „Atsinaujinančių energijos išteklių (saulės, vėjo) panaudojimas valstybės, savivaldybių, tradicinių religinių bendruomenių, religinių bendrijų ar centrų elektros energijos poreikiams“, kuri gavo finansavimą. Kadangi su nepriklausomu tiekėju buvo sudaryta terminuota sutartis, 2022 m. elektros kainų šuolio įstaiga nepajuto, todėl 2022 m. kainos už paslaugas nedidėjo, ir tai pritraukė daugiau klientų iš kitų miestų.

 Įstaigos vadovas visus išsikeltus tikslus įvykdė ir viršijo, todėl baseino pajamos buvo didžiausios nuo baseino atidarymo.

1. Informacija apie baseino tikslus, uždavinius, planuojamus uždavinius ateinantiems finansiniams metams:

|  |  |
| --- | --- |
| Esami ir ateinantiems finansiniams įstaigos metams planuojami tikslai | 1) imtis priemonių sumažinti energetikos kaštus, skatinti žaliąją energetiką;2) vykdyti vaikų ir suaugusių neformalųjį švietimą;3) sudaryti palankias sąlygas miesto ir rajono gyventojams užsiimti kūno kultūra ir sportu, teikti visuomenei kokybiškas sporto, kūno priežiūros, poilsio ir rekreacijos paslaugas;4) teikti kūno kultūros ir sporto, baseinų, pirčių, grožio, kūno priežiūros, laisvalaikio, sveikatos, reklamos ir kitas paslaugas visuomenei, organizuoti sportinius ir pramoginius renginius;5) tenkinti viešuosius interesus ir skatinti Rokiškio rajono savivaldybės vaikų ir suaugusiųjų sveikatinimą, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą, per fizinės gerovės užtikrinimą skatinti vaikų ir jaunimo saviraišką;6) didinti reguliariai fizinio aktyvumo veiklomis užsiimančių gyventojų skaičių;7) teikti pasiūlymus dėl teikiamų naujų paslaugų kainų, įkainių atnaujinimo, savininko teises ir pareigas įgyvendinančiajai institucijai;8) didinti plaukimo pamokėlių grupių skaičių;9) skatinti neįgaliųjų sporto plėtrą, vaikų ir jaunimo fizinis aktyvumą. |
| Priemonės baseino veiklai gerinti | 1) didinti baseino lankytojų skaičių, reguliuoti jų srautą;2) didinti įstaigos teikiamų mokamų paslaugų veiklos efektyvumą;3) dalyvauti projektinėse veiklose;4) stiprinti ūkinę komercinę veiklą;5) skatinti naujų paslaugų įdiegimą;6) plėtoti bendradarbiavimą su įmonėmis;7) organizuoti įvairius socialinius projektus (konferencijas, seminarus), kompleksinius sporto ir sveikatos mokymus, stovyklas;8) užtikrinti sklandų finansinių srautų valdymą, vykdant sudarytas sutartis su paslaugų teikėjais;9) užtikrinti skaidrų viešųjų pirkimų konkursų organizavimą ir vykdymą;10) užtikrinti darbuotojų saugą ir sveikatą bei darbo santykius reglamentuojančių teisės aktų laikymąsi;11) koordinuoti finansuojamų projektų įgyvendinimą;12) stiprinti darbuotojų motyvavimo sistemą;13) efektyviai ir taupiai eksploatuoti pastatą;14) ieškoti inovatyvių sprendimų administruojant objektą ir teikiant paslaugas. |
| Įstaigos vadovo inicijuojamos priemonės | 1) patvirtintų asignavimų teisingas panaudojimas;2) darbuotojų saugos ir sveikatos kontrolės užtikrinimas;3) batutų parko plėtra;4) nuolatinė finansinės-ūkinės veiklos kontrolė;5) ūkinės komercinės veiklos stiprinimas;6) teikiamų paslaugų kokybės stiprinimas;7) palankaus darbo klimato ir gerų darbo sąlygų kūrimas;8) vadovo ir personalo kvalifikacijos tobulinimu;9) dalyvavimas pažintiniuose renginiuose, seminaruose. parodose;10) iškilusių konfliktinių klausimų su lankytojais bei darbuotojais sprendimas;11) atstovavimas įstaigos interesams kitose instancijose;12) projektų teikimas papildomoms pajamoms gauti;13) darbo užmokesčio augimas. |
| Dokumentų valdymo teisinė bazė 2022 m. | 1) LR Darbo kodeksas; 2) LR Civiliniu kodeksas;3) LR Biudžetinių įstaigų įstatymas;4) LR Darbuotojų saugos ir sveikatos įstatymas;5) LR Biudžeto sandaros įstatymas;6) LR Savivaldos įstatymas;7) LR Viešųjų pirkimų įstatymas;8) Rokiškio rajono savivaldybės tarybos sprendimai ir administracijos direktoriaus įsakymai;9) Bendrųjų dokumentų saugojimo terminų rodyklė;10) Elektroninių dokumentų valdymo taisyklės;11) Dokumentų rengimo taisyklės;12) Dokumentų tvarkymo ir apskaitos taisyklėmis;13) Dokumentų saugojimo taisyklėmis;14) Lietuvos higienos norma HN 109:2016 „Baseinų visuomenės sveikatos saugos reikalavimai“;15) Rokiškio baseino įstatais;16) Rokiškio baseino direktoriaus pareiginiais nuostatais;17) kitais aktualiais teisės aktais. |
| Pagrindinės baseino teikiamų paslaugų rūšys | 1) plaukimo baseinas su mini SPA (pirtys: turkiška pirtis, lietuviška pirtis, infraraudonųjų spindulių pirtis, suomiška pirtis su Himalajų druskos siena);2) vandens kaskados ir sukūrinės vonios, vaikų baseinėlis, 25 metrų, 4 takų plaukimo baseinas;3) sąlygų sudarymas plaukimo sportinio meistriškumo ugdymui organizuoti;4) vaikų mokymas plaukti;5) komercinės mokymo plaukti pamokos individualiai ir grupėse;6) dienos vasaros stovykla;7) baseino takelių suteikimas;8) plaukimo varžybų organizavimas;9) vandens batutų veikla;10) vandenslidžių trasos suteikimas;11) reklama baseino patalpose, skrajutėse, leidiniuose, garso, vaizdo įrašai interneto svetainėje. |

1. Darbuotojų skaičius ir baseino struktūra 2022 metais:

|  |  |  |  |
| --- | --- | --- | --- |
| Eil.Nr. | Pareigybė | Patvirtintos pareigybės | Užimtos pareigybės |
| 1. | Direktorius | 1 | 1 |
| 2. | Vadybininkas-administratorius | 1 | 1 |
| 3. | Sporto renginių ir programųkoordinatorius | 1 | 1 |
| 4. | Ūkio dalies administratorius | 1 | 1 |
| 5. | Baseino priežiūros specialistas | 1 | 1 |
| 6. | Kasininkas | 3 | 3 |
| 7. | Instruktorius-gelbėtojas | 4 | 4 |
| 8. | Plaukimo instruktorius | 1 | 1 |
| 9. | Valytojas | 4 | 4 |
| 10. | Darbininkas | 1 | 1 |
| **Iš viso:** | **18** | **18** |

1. Personalo skatinimo priemonės, taikytos 2022 m.:
	1. Darbuotojai nori tobulėti ir siekti daugiau, vertina mokymosi galimybes, stengiasi dirbti našiau ir gilinasi į darbo specifiką. Pagal darbuotojų poreikį jie yra siunčiami į konferencijas ir kvalifikacijos kėlimo kursus, apmokamos darbo kelionės bei komandiruotės išlaidos.
	2. Lanksčios darbo valandos ir laisvalaikis. Darbuotojai vertina savo laiką ir laisvalaikį. Darbo valandų lankstumas pagal galimybes leidžia jiems geriau suderinti asmeninius įsipareigojimus ir atsakomybę darbe.
	3. Asmeninis vadovo įvertinimas: padėka už atliktą darbą, įgalinimas veikti savarankiškai. Darbuotojai nori jaustis reikalingi ir vertinami. Iki sausio 31 d. per metinį pokalbį darbuotojai gauna konkrečias ir suprantamas užduotis. Kadangi kolektyvas nėra didelis, pokalbis su kiekvienu vyksta kiekvieną dieną. Įsiklausoma į darbuotojų poreikius ir bėdas.
	4. Dalyvavimas įstaigos veikloje. Darbuotojai įtraukiami dalyvauti įstaigos veikos planavime, sprendimų paieškoje, problemų analizėje, naujovių diegimo pasiūlymų teikime bei priėmime. Organizuojant bendrus bei įvairių darbo grupių susirinkimus, diskusijas, individualius pokalbius darbuotojui leidžiama pajusti savo pareigybės svarbą, objektyviai įvertinti savo atliekamą darbą. Dalyvaudamas įstaigos veikloje darbuojas įgyja praktinės patirties, sužino daug naujo, mokosi iš savo kolegų, generuoja naujas idėjas, teikia pasiūlymus pagerinti veiklai bei komercinei naudai, taip atliekamas darbas tampa įdomesnis ir svarbesnis, darbuotojas sugeba pažvelgti plačiau, suvokti savo vietą įmonėje ir įvertinti jam skiriamų užduočių svarbą.
	5. Piniginis įvertinimas. Įvertinant darbuotojo atliekamą darbą, skiriami piniginiai priedai, premijos, darbo užmokesčio padidinimas, aukštesnės pareigos.
	6. Patogi darbo vieta. Našiausi darbo rezultatai užtikrinami tik patogioje ir funkcionalioje darbo vietoje, kad darbuotojai jaustųsi saugūs, kiekvienais metais stengiamasi investuoti į darbo vietų gerinimą ir komfortiškumą. Įstaigoje pasirūpinta funkcionaliais baldais, palankia patalpos atmosfera (temperatūra, drėgmės lygiu ir ventiliacija) bei tinkamu apšvietimu. Darbuotojai yra aprūpinti specialiais darbo rūbais, marškinėliais, bliuzonais, apsaugos priemonėmis.
	7. Motyvacinės išvykos. Baseino darbuotojų žygis baidarėmis Šventosios upe.
	8. Darbuotojų kalėdinis vakarėlis.
	9. Psichologiniai kursai visiems įstaigos darbuotojams.
	10. Pirmos pagalbos mokymai visiems įstaigos darbuotojams.
2. Įstaigos darbuotojų kvalifikacijos tobulinimas 2022 m.:

|  |  |
| --- | --- |
| Pareigybė | Kvalifikacijos tobulinimas |
| Direktorius | Vandenlenčių trasos instruktoriaus–operatoriaus darbo ypatumai ( 16 ak. val.);Darbuotojų mokymai civilinės saugos klausimais;Pokyčių valdymas ir lyderystė (8 ak. val.). |
| Vadybininkas- administratorius | Vandenlenčių trasos instruktoriaus–operatoriaus darbo ypatumai (16 ak. val.);Pokyčių valdymas ir lyderystė (8 ak. val.);Vidaus kontrolės ataskaitos ir praktiniai patarimai (8 ak. val.);Bendravimo su klientais efektyvinimas. Sudėtingų aptarnavimo situacijų valdymas (7 ak. val.).Darbuotojų mokymai civilinės saugos klausimais. |
| Sporto programų ir renginių organizatorius | - |
| Ūkio dalies administratorius | Bendravimo su klientais efektyvinimas. Sudėtingų aptarnavimo situacijų valdymas (7 ak. val.);Mobingas. Kaip jį nustatyti pagal darbo kodeksą (6 ak. val.);Darbo teisė. Darbo sauga (6 ak.val.);Erasmus+ KA 1. Individualus personalo mobilumas suaugusiųjų švietimo projektuose (40 ak. val.). |
| Kasininkas | Bendravimo su klientais efektyvinimas. Sudėtingų aptarnavimo situacijų valdymas (7 ak. val.);Darbuotojų mokymai civilinės saugos klausimais. |
| Instruktorius - gelbėtojas | Vandenlenčių trasos instruktoriaus-operatoriaus darbo ypatumai (16 ak. val.);Bendravimo su klientais efektyvinimas. Sudėtingų aptarnavimo situacijų valdymas (7 ak. val.);Darbuotojų mokymai civilinės saugos klausimais. |
| Baseino priežiūros specialistas | Vandenlenčių trasos instruktoriaus-operatoriaus darbo ypatumai (16 ak. val.);Darbuotojų mokymai civilinės saugos klausimais. |
| Valytoja | Vandenlenčių trasos instruktoriaus-operatoriaus darbo ypatumai (16 ak. val.);Bendravimo su klientais efektyvinimas. Sudėtingų aptarnavimo situacijų valdymas (7 ak. val.);Darbuotojų mokymai civilinės saugos klausimais. |
| Darbininkas | Darbuotojų mokymai civilinės saugos klausimais. |
| Plaukimo mokytojas | Vandenlenčių trasos instruktoriaus-operatoriaus darbo ypatumai (16 ak. val.);Bendravimo su klientais efektyvinimas. Sudėtingų aptarnavimo situacijų valdymas (7 ak. val.);Darbuotojų mokymai civilinės saugos klausimais. |

1. Investicijos per 2022 metus į Įstaigos paslaugų ir baseino pastato gerinimą:
	1. Gerindami lankytojams sanitarines-higienines sąlygas baseine ir darbuotojų darbo sąlygas, siekiame pagerinti teikiamų paslaugų ir aptarnavimo kokybę.
	2. Per 2022 metų įstaiga planavo atlikti būtinus remonto darbus ir prekių bei paslaugų pirkimus, pateikiami prioritetiniai darbai, kurie atlikti siekiant pagerinti paslaugų ir pastato kokybę:

|  |  |  |  |
| --- | --- | --- | --- |
| Objektas | Atlikti darbai | Kaina, Eur | Finansavimo šaltinis |
| „AquaJump Rokiškis“ | Vandenslidžių trasos įrengimas | 43000,00 | Baseino spec. programos lėšos |
| „AquaJump Rokiškis“ | Figūros įsigijimas | 8833,00 | Baseino spec. programos lėšos |
| „AquaJump Rokiškis“ | Terasos pastatymas | 4127,00 | Baseino spec. programos lėšos |
| „AquaJump Rokiškis“ | Pontoninių lieptų pastatymas | 6314,00 | Baseino spec. programos lėšos |
| Baseinas | Rekuperacijos filtrų keitimas | 1500,00 | Baseino spec. programos lėšos |
| **Iš viso į paslaugų gerinimą investuota per 2022 metus:** |  | **63774,00** |  |

1. Informacija apie ateinančių finansinių metų planuojamus atlikti darbus:

|  |  |
| --- | --- |
| Numatomi darbai | Finansavimo šaltinis |
| Rekuperacinės vėdinimo sistemos filtrų keitimas  | Baseino spec. programos lėšos |
| Kaskados įrengimas | Baseino spec. programos lėšos |
| Nutolusio saulės parko įsigijimas | ES lėšos, Rokiškio savivaldybės lėšos, Rokiškio baseino spec. programos lėšos |

1. Baseino energetiniai resursai per 2021–2022 metus:

|  |  |  |
| --- | --- | --- |
| Mėnesiai | 2021 m. | 2022 m. |
| Elektros energija | Šiluma MWh | Vanduo | Elektros energija | Šiluma MWh | Vanduo |
| KWh | m3 | KWh | m3 |
| Sausis | 13207 | 23,11 | 32 | 40519 | 91,42 | 250 |
| Vasaris | 12519 | 25,10 | 3 | 32931 | 87,80 | 150 |
| Kovas | 23492 | 40,28 | 120 | 34703 | 87,32 | 120 |
| Balandis | 23754 | 33,01 | 80 | 33861 | 75,82 | 100 |
| Gegužė | 28631 | 33,18 | 165 | 34683 | 67,43 | 210 |
| Birželis | 34937 | 26,35 | 135 | 6922 | 19,35 | 50 |
| Liepa | 26908 | 16,13 | 100 | 2285 | 1,18 | 10 |
| Rugpjūtis | 6392 | 1,15 | 145 | 5637 | 5,04 | 600 |
| Rugsėjis | 37255 | 56,11 | 190 | 28919 | 71,90 | 255 |
| Spalis | 41226 | 59,18 | 270 | 35001 | 66,73 | 311 |
| Lapkritis | 43543 | 64,25 | 270 | 41820 | 66,87 | 405 |
| Gruodis | 42437 | 80,76 | 290 | 43050 | 77,00 | 260 |
| **Iš viso:** | **334301** | **458,61** | **1800** | **340331** | **717,86** | **2721** |

1. Įstaigos suteiktų paslaugų gavėjai:

|  |  |  |  |  |
| --- | --- | --- | --- | --- |
| Paslaugų gavėjai | Skaičius 2019 m. | Skaičius 2020 m. | Skaičius2021 m.  | Skaičius2022 m. |
| Mokiniai | 5384 | 1047 | 1705 | 3286 |
| Komerciniai klientai | 36569 | 19547 | 11613 | 34819 |
| Plaukimo pamokėlės | 3678 | 1478 | 2191 | 3475 |
| Kūno kultūros ir sporto centro treniruotės | 7033 | 2502 | 3058 | 4363 |
| Privačios treniruotės | 1047 | 677 | 747 | 834 |
| **Iš viso:** | **53711** | **25251** | **19314** | **46777** |

1. Finansavimo šaltiniai ir biudžeto lėšos:

|  |  |  |  |
| --- | --- | --- | --- |
| Finansavimo šaltiniai | Lėšos, tūkst. Eur 2020 m. | Lėšos, tūkst. Eur 2021 m. | Lėšostūkst..Eur2022m. |
| Savivaldybės biudžetas | 417,10 | 383,40 | 498,00 |
| Savivaldybės biudžeto lėšosBiudžetinių įstaigų pajamos (teikiamų mokamų paslaugų lėšos) | 186,60230,50 | 260,70119,60 | 293,50204,50 |
| Kiti šaltiniai |  |  |  |
| ES paramos lėšosKitų finansavimo šaltinių lėšosRokiškio rajono savivaldybės vaikų socializacijos programa | 0,000,000,00 | 0,000,003,10 | 2,00 |

* 1. Biudžeto išlaidos:

|  |  |  |
| --- | --- | --- |
| Išlaidų pavadinimas | Finansavimo šaltiniai | Lėšos, tūkst. Eur |
| Savivaldybės biudžeto lėšos | Biudžetinių įstaigų pajamos | Kitų šaltinių lėšos |
| Darbo užmokestis ir socialinis draudimas | 231,10 | 27,40 |  | 258,50 |
| Ryšių paslaugos | 0,80 |  |  | 0,80 |
| Transporto išlaikymas | 0,70 |  |  | 0,70 |
| Komunalinės paslaugos | 50,70 | 63,40 |  | 114,10 |
| Informacinių technologijų prekių ir paslaugų įsigijimas |  |  |  |  |
| Ekspertų ir konsultantų paslaugos |  |  |  |  |
| Ilgalaikio materialiojo turto remontas  |  |  |  |  |
| Reprezentacinės išlaidos |  |  |  |  |
| Kvalifikacijos kėlimas | 0,70 |  |  | 0,70 |
| Kitų prekių ir paslaugų įsigijimas | 8,6 | 55,0 |  | 63,6 |
| Darbdavių socialinė parama pinigais | 0,9 | 0,2 |  | 1,1 |
| Materialiojo ir nematerialiojo ilgalaikio turto įsigijimas  |  | 58,5 |  | 58,5 |
| Kitas ilgalaikis materialusis turtas |  | 58,5 |  | 58,5 |
| Kitos mašinos ir įrengimai |  |  |  |  |
| Kompiuterinė programinė įranga, kompiuterinės programinės įrangos licencijos |  |  |  |  |
| **Iš viso:** | **293,5** | **204,5** |  | **498,0** |

* 1. Baseino pajamos kartu su AquaJump Rokiškis:

|  |  |  |  |  |
| --- | --- | --- | --- | --- |
| Mėnuo | 2019 m. pajamos, Eur | 2020 m. pajamos, Eur | 2021 m. pajamos, Eur | 2022 m. pajamos, Eur |
| Sausis | 27998,00 | 32411,00 | 411,00 | 31936,00 |
| Vasaris | 26561,00 | 38715,00 | 175,00 | 31260,00 |
| Kovas | 28836,00 | 14183,00 | 1025,00 | 26528,00 |
| Balandis  | 17304,00 | 1760,00 | 3125,00 | 25636,00 |
| Gegužė | 13848,00 | 2900,00 | 3694,00 | 20063,00 |
| Birželis | 7241,00 | 6741,00 | 22300,00 | 3745,00 |
| Liepa  | 0,00 | 5035,00 | 13961,00 | 5242,00 |
| Rugpjūtis | 0,00 | 8349,00 | 4416,00 | 11353,00 |
| Rugsėjis | 19425,00 | 20244,00 | 9987,00 | 23426,00 |
| Spalis | 32724,00 | 24820,00 | 20607,00 | 35883,00 |
| Lapkritis | 32753,00 | 5679,00 | 29902,00 | 41226,00 |
| Gruodis | 41413,00 | 656,00 | 28109,00 | 32124,00 |
| **Iš viso:** | **248103,00** | **161493,00** | **123751,00** | **284677,00** |

* + 1. Batutų pajamos: 2020 m.

|  |  |  |  |  |
| --- | --- | --- | --- | --- |
| Laikotarpis | ,,AquaJump Rokiškis“ pajamos, Eur | Batutų bilietai | Prekės | Kitos paslaugos |
| Birželis | 6527,00 | 5359,00 | 745,00 | 636,00 |
| Liepa | 4337,00 | 3367,00 | 614,00 | 1053,00 |
| Rugpjūtis | 6049,00 | 6024,00 | 711,00 | 2341,00 |
| **Iš viso:** | **16913,00** | **14750,00** | **2071,00** | **4032,00** |

* + 1. Batutų pajamos 2021m.

|  |  |  |  |  |  |
| --- | --- | --- | --- | --- | --- |
| Laikotarpis | ,,AquaJump Rokiškis“ pajamos, Eur | Batutų bilietai | Vandenlenčių bilietai | Prekės | Kitos paslaugos |
| Birželis | 5807,00 | 3175,00 | 723,00 | 1303,00 | 606,00 |
| Liepa | 12759,00 | 6618,00 | 3317,00 | 1552,00 | 1272,00 |
| Rugpjūtis | 3038,00 | 1109,00 | 1313,00 | 217,00 | 399,00 |
| Rugsėjis | 202,00 | 0,00 | 150,00 | 40,00 | 12,00 |
| **Iš viso:** | **21806,00** | **10902,00** | **5503,00** | **3112,00** | **2289,00** |

* + 1. Batutų pajamos 2022 m.

|  |  |  |  |  |  |
| --- | --- | --- | --- | --- | --- |
| Laikotarpis | ,,AquaJump Rokiškis“ pajamos, Eur. | Batutų bilietai | Vandenlenčių bilietai | Prekės | Kitos paslaugos |
| Birželis | 4647,00 | 1629,00 | 685,00 | 971,00 | 1362,00 |
| Liepa | 5816,00 | 2412,00 | 1323,00 | 873,00 | 1208,00 |
| Rugpjūtis | 12909,00 | 5508,00 | 3086,00 | 1718,00 | 2597,00 |
| Rugsėjis | 32,00 | 0,00 | 26,00 | 0,00 | 6,00 |
| **Iš viso:** | **23373,00** | **9549,00** | **5094,00** | **3562,00** | **5167,00** |

1. Įstaigos tikslai, veikla ir rezultatai.
	1. Pagrindinis baseino tikslas – teikti kūno kultūros ir sporto, baseino, pirčių, laisvalaikio, sveikatos ir kitas paslaugas visuomenei, organizuoti sportinius ir pramoginius renginius, plėtoti ir tobulinti teikiamų paslaugų infrastruktūrą, užtikrinti jų kokybę ir efektyvumą. Pagrindinė baseino veiklos rūšis – pramogų ir poilsio organizavimas. Baseinas orientuotas į sportinį rekreacinį švietimą, vaikų poilsio stovyklas bei sportinės veiklos užsiėmimus, gyventojų sveikatinimą ir užimtumą.
	2. Teikiamos kokybiškos mokymo plaukti ir sportininkų rengimo paslaugos, plečiama paslaugų pasiūla įgyvendinant Lietuvos valstybinę, regioninę ir savivaldybės kūno kultūros ir sporto politiką, rengiami kūno kultūros ir sporto plėtros projektai bei įgyvendinamos atitinkamos programos, teikiamos mokamas sportinės veiklos paslaugos.
	3. 2022 metais plaukimo baseine iš viso apsilankė **46777** žmonių

Lankytojai pagal vietovę:

* 1. 2022 m. spalio 10 d. vyko Rokiškio rajono kūno kultūros ir sporto centro organizuotos Atviros vaikų plaukimo varžybos, skirtos Rokiškio baseino gimtadieniui paminėti. Varžybose dalyvavo Panevėžio, Pasvalio, Širvintų, Radviliškio, Palangos bei Rokiškio plaukikai.
	2. Kita veikla:
		1. Nuo 2022 m. sausio mėn. skelbta papildoma registracija į AQUA aerobikos užsiėmimus, sistemingai pildomos plaukimo pamokėlių vaikų grupės.
		2. 2022 m. vasario 13 d., 22:00-00:00 val., organizuotas Valentino vakaras baseine su rytietiškų šokių studijos „Ya Elbi“ pasirodymu.
		3. 2022 m. vasario mėn. suformuota suaugusiųjų mokymo plaukti grupė, grupės lygis –naujokas, užsiėmimus vykdant antradieniais ir ketvirtadieniais nuo 10:00 val.
		4. 2022 m. balandžio mėn. priimti trys Kauno kolegijos studentai atlikti praktinį mokymą Rokiškio baseine (laikotarpis nuo balandžio 11 d. iki birželio 12 d.).
		5. 2022 m. birželio 2 d. Rokiškio baseino darbuotojai dalyvavo vandenlenčių trasos operatoriaus mokymuose „AquaJump Rokiškis“ vandens batutų parke ir mokėsi vandenlenčių trasos darbo bei patobulino savo įgūdžius šioje srityje.
		6. 2022 m. rugpjūčio mėn. pradėtos formuoti vaikų plaukimo pamokėlių grupės naujam sezonui bei skelbta registracija į kūdikių plukdymą pas trenerę-kineziterapeutę Liudmilą Pernavienę.
		7. 2022 m. rugpjūčio mėn. pateikta akreditacijai neformaliojo vaikų švietimo programa „Rokiškio baseinas vaikams“, skirta moksleiviams mokyti plaukti.
		8. 2022 m. rugsėjo mėn. pilnai suformuotos septynios plaukimo pamokėlių grupės sudarant paslaugų teikimo sutartis su tėvais (globėjais). Keturios grupės po 13 vaikų mažajame baseine, trys grupės po 15 vaikų didžiajame baseine (iš viso 97 vaikai). Iš minėtų grupių viena 15 vaikų grupė mokosi pagal neformaliojo vaikų švietimo programą. Pirmam pusmečiui skirta 990 Eur savivaldybės biudžeto lėšų. Plaukimo pamokėlių tikslas — mokyti vaikus nebijoti vandens, išmokyti saugiai elgtis vandenyje ir prie vandens, mokyti plaukimo įgūdžių, skatinti vaikų fizinį aktyvumą, stiprinti sveikatą, gerinti jų fizinį pasirengimą, atrasti plaukimo sportui gabius vaikus ir paskatinti juos siekti rezultatų, suteikti asmens higienos ir elgesio prie vandens žinių.
		9. 2022 m. rugsėjo mėn. organizuotos plaukimo pamokos suaugusiems. Grupės dydis – 6 asmenys. Užsiėmimai vyko du kartus per savaitę.
		10. 2022 m. rugpjūčio mėn. sudaryta Plaukimo pamokų organizavimo paslaugų teikimo sutartis su VŠĮ Lietuvos plaukimo federacijos informacijos ir paslaugų biuru ir spalio mėn. pradėtas vykdyti „Mokėk plaukti ir saugiai elgtis vandenyje“ projektas skirtas antrų klasių moksleiviams. Vaikai mokomi adaptacinių pratimų prie vandens, žaidimų vandenyje, saugių šuoliukų į vandenį ir plaukimo judesių. Plaukimo pamokų metu įgytų plaukimo įgūdžių patikrinimas vykdomas kontroliniu testu. Vaikams, baigusiems numatytą 32 val. plaukimo programą, Lietuvos plaukimo federacija visiems dalyviams įteiks sertifikatus, kuriuose bus pažymėtas pasiekimų lygmuo.
		11. Nuo 2022 m. spalio mėn. sistemingai vykdomos individualios plaukimo pamokos.
		12. Nuo 2022 m. nuo spalio iki gruodžio mėn. Rokiškio baseino darbuotojai dalyvavo Rokiškio rajono savivaldybės visuomenės sveikatos biuro vykdomame projekte „Psichikos sveikatos kompetencijų didinimas įmonių darbuotojams“.
		13. 2022 m. lapkričio 11 d. Rokiškio baseino darbuotojai kartu su Rokiškio rajono savivaldybės visuomenės sveikatos biuru pakartojo pirminio gaivinimo veiksmus, naudojimąsi defibriliatoriumi, veiksmus užspringimo atveju, žaizdų sutvarstymu dalyvaujant pirmos pagalbos mokymuose.
		14. 2022 m. lapkričio 19 d. organizuotas „Sveikatingumo šeštadienis Rokiškio baseine“. Renginio programa: ryto joga su Mintaute Wicca, vandens mankšta senjorams su trenere-kineziterapeute Liudmila Pernaviene, hidrolatų ir levandinių eterinių aliejų degustacijos su „Levandų vanagynės“ įkūrėja Kotryna Laucyte, užsiėmimai 4-6 m. vaikams su plaukimo instruktoriumi „ Būk saugus vandenyje“, „AQUA zumba“ su „Zumba by Timeless“ komanda.
		15. 2022 m. gruodžio mėn. buvo vykdomos karjeros ugdymo pamokos Rokiškio Juozo Tūbelio progimnazijos aštuntų klasių mokiniams pristatant instruktoriaus - gelbėtojo ir baseino priežiūros specialisto pareigybes.
		16. 2022 m. gruodžio mėnesį, šventiniu laikotarpiu, organizuoti plaukimo pamokų grupių vaikų Kalėdiniai sveikinimai, įteikiant simbolines dovanėles vaikams.

2023 metais numatoma tęsti projektą „Mokėk plaukti ir saugiai elgtis vandenyje“. Projekte dalyvaus Rokiškio rajono 2 klasių moksleiviai. Tikimasi suorganizuoti dar vieną Sveikatingumo šeštadienį, stovyklą vaikams, bus tęsiamos veiklos su Rokiškio rajono kūno kultūros ir sporto centru (KKSC). Taip pat bus tęsiama neformalaus vaikų švietimo programa „Rokiškio baseinas vaikams“, organizuojamos plaukimo pamokėles įvairaus amžiaus vaikams, suaugusiųjų mokymas plaukti, skatinant lankytojus pasirinkti individualias plaukimo pamokas. Bus tęsiamos privačios ,,Aqua Aerobika“ treniruotės, kūdikių plukdymas baseine su trenere-kineziterapeute Liudmila Pernaviene. Įstaiga priims savanorius pagal savanorius priimančios organizacijos (PO) taisykles, taip pat norinčius atlikti praktiką Rokiškio baseine. Bus teikiama paraiška Rokiškio rajono savivaldybei dėl ,,Ugdymo kokybės ir mokymosi aplinkos užtikrinimas“ programos.

1. Vadovo indėlis, tobulinant įstaigos administravimą:
	1. Rokiškio baseino direktoriaus stiprybės – užsibrėžto tikslo siekimas, bendravimas ir iniciatyvumas, tobulėjimas. Jo siekis:
	2. užtikrinti efektyvų įstaigos vykdomos veiklos tęstinumą;
	3. gerinti ir efektyviai išnaudoti turimą sportinę bei aktyvaus poilsio bazę;
	4. užtikrinti teikiamų paslaugų kokybę;
	5. užtikrinti personalo profesines kompetencijas;
	6. užtikrinti skaidrų įstaigos finansinių bei materialinių išteklių panaudojimą.